Marie Dubois

**Claudine Lucie Pauline Huzé**, alidire **Marie Dubois** (naskiĝis  en Parizo,  mortis  en Lescar (Pyrénées-Atlantiques)) estis franca aktorino.

Ŝi estis unu el la aktorinoj emblemaj de la franca kino, alternante filmojn de aŭtoroj kaj popularajn filmojn, sed ŝi aperis pli malofte en kino ekde la fino de la 1970-aj jaroj, dum ŝi estis trafita de multloka sklerozo. Inter 2001 kaj 2014, ŝi ekbatalis publike kontraŭ tiu malsano.

## Biografio 
Ĉe la altlernejo de dramarto de la Blanka strato en Parizo, Claudine Huzé lernis la modernan komedion kaj la klasikajn verkojn. Tuj post la fino de tiuj kursoj, ŝi rolis en pluraj teatraĵoj de diversaj registroj.

Rimarkita en televidaj elsendoj, ŝi estis engaĝita de la filmisto François Truffaut por la filmo *Tirez sur le pianiste* (Pafu la pianiston) en 1960. Li trovis por ŝi la pseŭdonimon Marie Dubois, en omaĝo al heroino de romano de la verkisto kaj poeto Jacques Audiberti, publikigita en 1952. Dum tiu filmado, la unuaj simptomoj de multloka sklerozo montriĝis, dum ŝi estis nur 23-jara. Ŝi volis forgesi tiun unuan alarmon por roli kun la reĝisoroj de la Franca Nova Ondo. Ŝi rolis en *Une femme est une femme* (Virino estas virino) de Jean-Luc Godard, *Jules et Jim* (Jules kaj Jim) de François Truffaut kaj * La Ronde* (La Rondo) de Roger Vadim.

Ŝi fariĝis ankaŭ populara aktorino en filmoj de Georges Lautner, Henri Verneuil aŭ Édouard Molinaro. En 1964, ŝi estis la filino de Jean Gabin en ''L'Âge ingrat* (La sendanka aĝo), flanke de Fernandel kaj de ties filo Franck Fernandel. En 1965, ŝi rolis en *Les Grandes Gueules* (La Grandaj Faŭkoj) kun Bourvil kaj Lino Ventura.

En 1966, ŝi aliris vere al la konateco danke al la rolo de Juliette en la komedio *La Grande Vadrouille* (La Granda vagado) de Gérard Oury, en kiu ŝiaj blondeco kaj bluaj okuloj renversigas la koron de Bourvil. La filmo, granda populara sukceso en tiu epoko, superis la rekordon de la nombro de enirbiletoj en kinejoj. Ŝi retrovis poste Jean-Paul Belmondo en *Le Voleur* (La Ŝtelisto), sub la direkto de Louis Malle. En 1969, ŝi partoprenis en la internacia distribuo de *Gonflés à bloc* (Plene sentimaj) kun Tony Curtis, Jack Hawkins, Peter Cook, Bourvil kaj Terry Thomas kie ŝi rolas feministinon flanke de Mireille Darc.

En 1972, la Nacia akademio de kino donis al ŝi la premion de interpreto por ŝia rolo de Alice en * Les Arpenteurs* (La Termezuristoj). Alia populara sukceso alvenis poste: *Vincent, François, Paul... et les autres* (Vincent, François, Paul kaj la aliaj) de Claude Sautet en 1974. Ŝi atingis la rekonon de siaj samranguloj en 1978 kiam ŝi ricevis la Cezaron de la plej bona aktorino en duaranga rolo por sia prezentado en la filmo *La Menace'' (La Minaco) de Alain Corneau, en kiu ŝi rolas ĵaluzan virinon.

Post la filmado, ŝia multloka sklerozo retrafis, dudek jarojn post la unuaj alarmoj. Ŝi malakcelis, ekde tiam, sian kinan aktivadon, aperante nur en duarangaj roloj kiel en televido, tiel ankaŭ en kino. En 2001, ŝi ekbatalis publike kontraŭ la multloka sklerozo, atestante en kampanja filmo reĝisorita de Alain Corneau. La , ŝi perdis sian edzon Serge Rousseau, agento kaj filmaktoro, kun kiu ŝi estis edziniĝinta ekde 1961, kaj patro de sia filino Dominiko.

Ŝi mortis  en maljunulejo de Lescar, apud Paŭo. Ŝi estas entombigita en la tombejo de Ville-d'Avray.

## Filmaro 
### Kino 
* 1959: *Le Signe du Lion* de Éric Rohmer: Virino en kafejo
* 1960: *Tirez sur le pianiste* de François Truffaut: Lena
* 1961: *Une femme est une femme* de Jean-Luc Godard: Amikino de Angela
* 1961: *Le Monocle noir* de Georges Lautner: Bénédicte de Villemaur
* 1962: *Jules et Jim* de François Truffaut: Thérèse
* 1962: ''L'Anglaise* de Artur Ramos
* 1962: *La Croix des vivants* de Ivan Govar: Gisèle
* 1963: *Jusqu'au bout du monde* de François Villiers
* 1964: *Week-end à Zuydcoote* de Henri Verneuil: Hélène
* 1964: *La Chasse à l'homme* de Édouard Molinaro: Sophie
* 1964: *La Ronde* de Roger Vadim: La filino
* 1964: *Mata Hari, agent H 21* de Jean-Louis Richard: La junulino
* 1964: *L'Âge ingrat* de Gilles Grangier: Marie Malhouin
* 1965: *Les Grandes Gueules* de Robert Enrico: Jackie
* 1965: *Les Fêtes galantes* de René Clair: Divine
* 1966: *Le Dix-septième ciel* de Serge Korber: Marie
* 1966: *La Grande Vadrouille* de Gérard Oury: Juliette
* 1966: *Le Voleur* de Louis Malle: Geneviève
* 1967: *Ce sacré grand-père* de Jacques Poitrenaud: Marie
* 1967: *Le Rouble à deux faces* de Étienne Périer
* 1968: *Le Cascadeur* (*Stuntman*) de Marcello Baldi: Yvette
* 1969: *Gonflés à bloc* de Ken Annakin: Pascale
* 1970: *La Maison des bories* de Jacques Doniol-Valcroze
* 1971: *Bof... Anatomie d'un livreur* de Claude Faraldo
* 1972: *Les Arpenteurs* de Michel Soutter: Alice
* 1972: *L'Œuf* (de Félicien Marceau), filmo de Jean Herman: Hortense Berthoullet
* 1973: *Antoine et Sébastien* de Jean-Marie Périer: Corinne
* 1973: *Le Serpent* de Henri Verneuil: Mrs. Walter
* 1974: *Vincent, François, Paul... et les autres* de Claude Sautet: Lucie
* 1974: *L'Escapade* de Michel Soutter: Anne
* 1976: *L'Innocent* de Luchino Visconti: La princino
* 1976: *Nuit d'or* de Serge Moati: Véronique
* 1976: *Du bout des lèvres* de Jean-Marie Degèsves: Sinjorino Boirin
* 1976: *Les Mal Partis* de Sébastien Japrisot: Supera religiulino
* 1977: *La Menace* de Alain Corneau: Dominique Montlaur
* 1979: *Je vous ferai aimer la vie* de Serge Korber: Anielle
* 1979: *Je parle d'amour* de Madeleine Hartmann-Clausset: Marie
* 1979: *Il y a longtemps que je t'aime* de Jean-Charles Tacchella: Brigitte Dupuis
* 1980: *La Petite Sirène* de Roger Andrieux: Bénédicte Pélissier
* 1980: *Mon oncle d'Amérique* de Alain Resnais: Thérèse Ragueneau
* 1982: *Une femme en fuite* de Maurice Rabinowicz: Mona
* 1983: *Si j'avais mille ans* de Monique Enckell
* 1983: *L'Ami de Vincent* de Pierre Granier-Deferre: Marion
* 1983: *Garçon !* de Claude Sautet: Marie-Pierre
* 1984: *L'Intrus* de Irène Jouannet
* 1986: *Descente aux enfers* de Francis Girod: Lucette
* 1986: *Grand Guignol* de Jean Marbœuf: Germaine
* 1990: *Un jeu d'enfant* de Pascal Kané: Noémie
* 1991: *La Dernière Saison* de Pierre Beccu: Marthe
* 1991: *Les Enfants du vent* de Krzysztof Rogulski: Edzino de urbestro
* 1996: *Les Caprices d'un fleuve* de Bernard Giraudeau: Maljuna dukino
* 1996: *Confidences à un inconnu* de Georges Bardawil: La patrino
* 1997: *Rien ne va plus* de Claude Chabrol: Dedette
* 1999: *À vot'service* de Eric Bartonio

## Membiografio 
* *J'ai pas menti, j'ai pas tout dit*  (Mi ne mensogis, mi ne ĉion diris) (kun la kunlaboro de Claude Mendibil), Plon, Parizo, 2002, 231 p. (ISBN 2-259-19727-2)

## Premioj 
* 1972: Nacia Akademio de kino: Premio de interpreto por ŝia rolo de Alice en *Les Arpenteurs* (La Termezuristoj)
* 1978: César de la plej bona aktorino en duaranga rolo por ŝia rolo en *La Menace'' (La Minaco) de Alain Corneau

## Eksteraj ligiloj 
* () Marie Dubois en IMDb
* Intervjuo pri ŝia batalo kontraŭ la multloka sklerozo

Kategorio:Naskiĝintoj en departemento Seine
Kategorio:Naskiĝintoj en Parizo
Kategorio:Francaj aktoroj
Kategorio:César-premiitoj